Absurd 2 – Bondels Gedagtes
Date: Aug 24, 2018Author: Bondelsgedagtes 10 Comments
Laas naweek word hy in hospitaal opgeneem. Ek sit skanse om my hart, leen ‘n kar en gaan doen besoek. Absurd.
Asof van vêr staan ek en bekyk die toneel. Als is nie reg nie, hy lyk siek maar nie dodelik nie. Absurd, maar dit voel asof daar ‘n stopteken voor my hart op wag staan. Ek gaan deur al die regte motions, kry reg om versigtig vriendelik te help met spasmas uit blad vryf en room aan die voete.
Toe ek room wil bêre, sien ek iets wat ek liefs nie wou nie. My hart en kop gryp mekaar in eenheid vas en maak ‘n meesterlike u- draai. Absurd, maar ek knip nie ‘n oog. Sê niks van wat ek sien en lank reeds weet.
Absurd, ek voel amper of dit nie wéér met my gebeur nie. Na besoek tyd klim ek in die geleende kar en ry terug. Ek sê nee vir elke gedagte wat wil kom nes skrop.
Tuis werp ek myself in die Woord en ook my werk. Ek sny my los, stukkie vir stukkie. Fokus, voel nog ‘n velletjie vreugde terug skuif in plek. Ek skryf met genot en oorweeg selfs weer om die kwas op te neem. Elke dag nog ‘n bietjie beter.
Toe die foon lui en ek sien dis sy dogter, weet ek iets is aan die broei. Kan ek asb dringend kom en bly vir die naweek, dit gaan nie goed. Hulle kom my haal. Ek sit my dapper kepsie op, pak my tas en hou aan bid. Absurd? Nee.
God het hom gemaak en Hy het hom lief. Ek ook maar ek het my los gemaak. Bewaar my gedagtes en so ook my hart. Red hom, maak hom vry.
Ek kan nie, neeeee KAN NIE, weer onder hierdie las inskuif nie. Maar ek kan barmhartige samiritaan wees vir Sy seun.
Previous Previous post: Ek wonder
10 thoughts on “Absurd 2”
Ai Bondeltjies, ek ken jou sagte hart, en ek weet jy hoor by God voor jy optree. Ek hoop jy gaan ok wees… Indien jy iemand nodig het, bel net.
Aug 24, 2018 at 12:44 pm
Dankie Una ek sal
Maar regtig, beskerm net jou gees.xxx
Ek doen. Ek het het nie geweet mens kan jammer wees vir iemand sonder om te voel. Dis vreemd vir n mercy maar ek kry dit reg
Jammer wees sonder om te voel. Is dit moontlik? Ek voel saam met jou. Daardie sien van dit wat jy al lankal van weet Klink omtrent soos my belewenis. Dis onmoontlik om dit sonder die Here se beskerming te beleef en te oorleef! Werklik, innige simpatie.Jy is mens, jy is vrou en jy mag dit wees.
Aug 25, 2018 at 9:02 am
Dankie Scrapydo, ek was altyd baie sleg geaffekteer deur sy goed en dit het my altyd vreeslik afgetrek. Nou staan ek stom in die voel sonder die effek daarvan op my, sonder die aftrek. Ek het medelye en ek is daar maar kan nie meer manipilasie toelaat nie. Ek het aan Vader oorgegee om te hanteer. Ek is verwonderd om te sien wat volgende gaan gebeur. Eintlik moet hy surrender en vrymaking beleef dan genesing
Wonderlik dat jy die manipulasie kan systap…staan sterk!
Dankie bytjie julle almal gee my moed en hope genade daarmee saam, sal ek hopelik die wenpaal haal
Aug 27, 2018 at 3:55 pm
Jy sal. Ek ken jou nie persoonlik nie, maar uit jou blogs kan ek agterkom jy is ‘n baie spesiale, besondere mens.
Aug 27, 2018 at 4:08 pm
Sjoe baie dankie, jy raak my hart